open-index/open-wikipedia-markdown huggingface dataset:
CANT Z.1007

Το **CANT Z.1007 ''Alcione*** ([[ιταλικά|ιταλ]]. *αλκυών*) ήταν τρικινητήριο [[βομβαρδιστικό αεροσκάφος|μέσο βομβαρδιστικό]] το οποίο συγκρότησε μαζί με τα [[Fiat BR.20]] και [[Savoia-Marchetti SM.79]] τον κορμό της δύναμης βομβαρδισμού της [[Ιταλική Βασιλική Αεροπορία|Ιταλικής Βασιλικής Αεροπορίας]] (*Regia Aeronautica*) στον [[ΒΠΠ|Δεύτερο Παγκόσμιο Πόλεμο]]. Συνολικά κατασκευάστηκαν περίπου 560 μονάδες όλων των εκδόσεων.

== Σχεδιασμός και ανάπτυξη ==
Το Z.1007 ήταν δημιούργημα του αρχισχεδιαστή της [[Cantieri Riuniti dell' Adriatico|CRDA CANT]] *(Cantieri Riuniti dell’Adriatico – Cantiere Navale Triestino)*, [[Φίλιππο Ζαπάτα]] (Filippo Zappata). Ήταν επηρεασμένο σχεδιαστικά από το επιτυχημένο [[υδροπλάνο]] [[CANT Z.506|Z.506]]. Επρόκειτο για ένα μεσοπτέρυγο αεροσκάφος, ξύλινης κατασκευής, το οποίο αρχικά προωθούνταν από τρεις κινητήρες [[Isotta-Fraschini Asso XI]] των 825&nbsp;hp. Το πρωτότυπο βρέθηκε για πρώτη φορά στον αέρα τον Μάρτιο του 1937, ενώ αργότερα ακολούθησε το βελτιωμένο Ζ.1007bis με τους κινητήρες [[Piaggio P.XIX|Piaggio-P.XIX]] των 1000&nbsp;hp. Τα *Alcione* μπορούσαν να μεταφέρουν ωφέλιμο φορτίο [[βόμβα|βομβών]] ή δύο [[τορπίλη|τορπίλες]], όταν χρησιμοποιούνταν σε αποστολές προσβολής θαλάσσιων στόχων.

== Επιχειρησιακή ιστορία ==
Τα αεροσκάφη χρησιμοποιήθηκαν εκτενώς σε όλα τα θέατρα επιχειρήσεων του Δευτέρου Παγκοσμίου Πολέμου που ενεπλάκησαν ιταλικές δυνάμεις. Κύρια πεδία δράσεως των *Alcione* ήταν τα [[Θέατρο επιχειρήσεων Μεσογείου και Μέσης Ανατολής|θέατρα επιχειρήσεων της Μεσογείου]] και των Βαλκανίων. Τα Ζ.1007 αξιοποιήθηκαν εντατικά σε αποστολές βομβαρδισμού της Μάλτας και σε επιχειρήσεις εναντίον [[Συμμαχικές δυνάμεις κατά τον Β΄ Παγκόσμιο Πόλεμο|Συμμαχικών]] πλοίων. Μεγάλος αριθμός αεροσκαφών χρησιμοποιήθηκε επίσης στον [[Ελληνοϊταλικός πόλεμος (1940-1941)|ελληνοϊταλικό πόλεμο]] καθώς και κατά την [[Εισβολή του Άξονα στην Γιουγκοσλαβία|εισβολή]] [[Άξονας Βερολίνου - Ρώμης|των δυνάμεων του Άξονα]] στην Γιουγκοσλαβία.

== Εκδόσεις ==
; Ζ.1007
: Αρχική έκδοση παραγωγής, με κινητήρες [[Isotta-Fraschini Asso XI]]

; Ζ.1007bis
: Κύρια έκδοση παραγωγής, με κινητήρες [[Piaggio P.XIX|Piaggio-P.XIX]]

; Ζ.1007ter
: Έκδοση με κινητήρες Piaggio-P.XIX των 1150&nbsp;hp

== Χρήστες ==
; [[Βασίλειο της Ιταλίας]]
: [[Ιταλική Βασιλική Αεροπορία]] (*Regia Aeronautica*)
: *Aviazione Cobelligerante Italiana*

; [[Τρίτο Ράιχ|Γερμανία]]
: Η *Luftwaffe* αξιοποίησε μικρό αριθμό αιχμαλωτισμένων αεροσκαφών μετά την ιταλική συνθηκολόγηση του 1943.

== Δείτε επίσης ==

=== Αεροσκάφη που σχετίζονται με την ανάπτυξη του Ζ.1007 ===
* [[CANT Z.506]]
* [[CANT Z.1015]]

=== Παρόμοια αεροσκάφη ===
* [[Savoia-Marchetti SM.79]]
* [[Savoia-Marchetti SM.81]]
* [[Savoia-Marchetti SM.82]]

== Παραπομπές ==
<references />

== Βιβλιογραφία ==
* 
* 
* 
* 
* 
* 

== Εξωτερικοί σύνδεσμοι ==

* [http://www.lonesentry.com/articles/ttt07/cantieri-z1007-plane.html U.S. Intelligence Report, *Tactical and Technical Trends'', No. 25, 1943.] 

Z.1007
Κατηγορία:Αεροσκάφη του Β' Παγκοσμίου Πολέμου
Κατηγορία:Βομβαρδιστικά αεροσκάφη
Κατηγορία:Εμβολοκινητήρια στρατιωτικά αεροσκάφη
Σάββας Βογιατζής

Ο **Σάββας Βογιατζής** ήταν Έλληνας ποδοσφαιριστής, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα το 1928.

## Καριέρα
Ο Βογιατζής έγινε παίκτης του Άρη το 1925 και συμμετείχε για πρώτη φορά στην πρώτη ομάδα κατά την σεζόν 1925-26, πετυχαίνοντας ένα τέρμα και αποτελώντας μέλος της ενδεκάδας που κατέκτησε τον τίτλο σε αγώνα μπαράζ με τον Ηρακλή, νικώντας με 4-1 στις 27 Ιουνίου 1926.

Για το πρωτάθλημα Θεσσαλονίκης του 1927, οι "κίτρινοι" ηττήθηκαν από τον Ηρακλή χάνοντας τον τίτλο για πρώτη φορά μετά το 1923, με τον Βογιατζή να είναι ένας από τους καλύτερους σκόρερ της ομάδας, πετυχαίνοντας τέσσερα τέρματα.

Την επόμενη χρονιά, σκόραρε έξι γκολ για το τοπικό πρωτάθλημα, συμβάλλοντας σημαντικά στην κατάκτηση του πρωταθλήματος Θεσσαλονίκης. Ακολούθησε η τελική φάση του πρώτου πανελλήνιου πρωταθλήματος, όπου ο επιθετικός έπαιξε στους δύο εκτός έδρας αγώνες του Άρη, ο οποίος νίκησε με 1-3 τον Ατρόμητο και ηττήθηκε με 3-2 από τον Εθνικό. Ο Βογιατζής σκόραρε το ένα από τα δύο τέρματα της ομάδας του στο δεύτερο ματς. Τελικά, οι "κίτρινοι" πανηγύρισαν τον τίτλο του πρώτου πρωταθλητή Ελλάδος, με τρεις νίκες και μία ήττα στην τελική φάση του πρωταθλήματος.

Για το πρωτάθλημα Θεσσαλονίκης του 1929, ο Άρης ισοβάθμησε στην πρώτη θέση με τον ΠΑΟΚ, τον οποίο κέρδισε σε αγώνα μπαράζ με 4-3, κατακτώντας άλλο ένα τοπικό πρωτάθλημα. Ο Βογιατζής έπαιξε σε τέσσερα από τα ματς της κανονικής διάρκειας του πρωταθλήματος, χωρίς να συμμετάσχει στους αγώνες μπαράζ. Αυτή ήταν και η τελευταία χρονιά του ποδοσφαιριστή με τους "κίτρινους".

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Βογιατζής Σάββας | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Σαλαμάνδρα Τίγρης

Η **[[σαλαμάνδρα]] τίγρης** (*Ambystoma tigrinum*) είναι είδος της Βόρειας Αμερικής. Η κοινή της ονομασία είναι **ανατολική σαλαμάνδρα τίγρης**, για να το διαφοροποιήσει από άλλα στενά συγγενικά είδη.

## Περιγραφή
Οι σαλαμάνδρες τίγρεις αναπτύσσονται σε ένα τυπικό μήκος (15-20 εκατοστά) και το μέγιστο περίπου (36 εκατοστά) μήκος, και είναι ιδιαίτερα νεοτενές είδος όπως είναι και τα αξολότλ.

## Εξωτερικοί σύνδεσμοι

* Tiger Salamander (''Ambystoma tigrinum''), Natural Resources Canada
* Tiger salamander, Petwatch
* http://projecttigrinumflorida.webs.com 

Κατηγορία:Ουρόδηλα
Βασίλης Παίων

Ο **Βασίλης Παίων** ήταν Έλληνας ποδοσφαιριστής, ο οποίος αγωνιζόταν ως αμυντικός και έγινε γνωστός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα το 1928.

## Καριέρα
Ο Παίων εντάχθηκε στα τμήματα υποδομής του Άρη το 1925, όντας μέλος της τρίτης, "χρυσής" ομάδας των "κίτρινων". Για το πρωτάθλημα Θεσσαλονίκης του 1926-27, ο Άρης έχασε για πρώτη φορά τον τίτλο από τον Ηρακλή. Ο Παίων πέτυχε το μοναδικό του τέρμα με την φανέλα του Άρη στον αγώνα εναντίον του Άτλαντα, όπου οι "κίτρινοι" νίκησαν με 4-1. Τρεις εβδομάδες αργότερα, έπαιξε στον φιλικό αγώνα εναντίον της βουλγάρικης Σπορτ Κλουμπ, της οποίας ο Άρης επιβλήθηκε με 3-1.

Για το τοπικό πρωτάθλημα του 1928, ο Παίων αγωνίστηκε ως αναπληρωματικός στην πρώτη ομάδα του Άρη η οποία κατέκτησε τον τίτλο του πρωταθλητή Θεσσαλονίκης, πριν υπερνικήσει το εμπόδιο του Ατρόμητου και του Εθνικού για την τελική φάση του πρώτου πανελλήνιου πρωταθλήματος.

Η τελευταία χρονιά στην οποία έκανε την εμφάνιση του με την φανέλα του Άρη ήταν το 1928-29, όταν οι "κίτρινοι" κατέκτησαν το τοπικό πρωτάθλημα νικώντας σε αγώνα μπαράζ τον ΠΑΟΚ με 4-3. Την ίδια σεζόν, συμμετείχε σε έναν αγώνα του Άρη ο αδελφός του Βασίλη Παίων, Ευτύχιος, ο οποίος αποτελούσε μέλος των τμημάτων υποδομής του συλλόγου.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Παίων Βασίλης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές
Ζαρές Μινασιάν

Ο **Ζαρέ(ς) Μινασιάν** (*λατινική γραφή "Zareh Minasyan", [[Αρμενική γλώσσα|αρμενικά]] "Զարեհ Մինասյան"*) ήταν Αρμένιος ποδοσφαιριστής, ο οποίος αγωνιζόταν ως επιθετικός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα του 1928, ενώ για μία σεζόν (1926-27) αγωνίστηκε με τα χρώματα του Παναθηναϊκού Αθλητικού Ομίλου.

## Καριέρα
Ο αρμενικής καταγωγής Μινασιάν ξεκίνησε να αγωνίζεται στην Αρμενική Ένωση από την οποία μεταγράφηκε το 1925 στην ομάδα του Άρη τη σεζόν 1925-26, καθώς και την περίοδο 1927-28. Στο ενδιάμεσο, δηλαδή τη σεζόν 1926-27, αγωνίστηκε με τη φανέλα του Παναθηναϊκού.

Την πρώτη του χρονιά με την φανέλα των "κίτρινων" κατέκτησε τον τίτλο του πρωταθλητή Θεσσαλονίκης, σκοράροντας πέντε τέρματα κατά την διάρκεια της σεζόν. Αρχικά είχε κατακριθεί από τους δημοσιογράφους της πόλης για το ότι δεν χρησιμοποιούσε το αριστερό του πόδι, ώσπου έδωσε την απάντησή του με τα δύο γκολ που πέτυχε με το αριστερό του στον φιλικό αγώνα με την αυστριακή Κάπφενμπεργκερ (*Kapfenberger Sportclub*) στις 8 Μαΐου 1926, όταν οι "κίτρινοι" κέρδισαν με 5-2.

Τον Νοέμβριο του 1926 μετεγγράφηκε από τον Άρη στον Παναθηναϊκό. Η μετακίνησή του στην Αθήνα ενδέχεται να έγινε για επαγγελματικούς λόγους, καθώς συναντάμε το όνομά του στα πρωταθλήματα Τραπεζών (όπου συμμετείχαν υπάλληλοι και στελέχη των αθηναϊκών παραρτημάτων τραπεζών), στη σύνθεση της ομάδας της Τράπεζας Ελληνικής Εμπορικής Πίστεως. Επίσης, από τον Τύπο της εποχής πληροφορούμαστε ότι εργαζόταν ως «μεταφραστής της ελληνικής αλληλογραφίας εις την αρμενική».

Συμμετείχε στα παιχνίδια του πρωταθλήματος Αθηνών 1926-27 και σκόραρε στο 2-2 επί της Α.Ε.Κ. στις 21 Ιανουαρίου 1927 και στο 3-3 επί του Απόλλωνα στις 30 Ιανουαρίου 1927. Συμμετείχε επίσης σε ορισμένα από τα πρώτα διεθνή φιλικά ματς του Παναθηναϊκού, σκοράροντας σε δύο από αυτά: στην ήττα 2-1 από την Γκρατζάνσκι στις 12 Μαρτίου 1927 και στη νίκη επί της Λέφσκι Σόφιας με 1-0 τον Απρίλιο του 1927.

Την επόμενη σεζόν επέστρεψε στον Άρη και αγωνίστηκε στο πρωτάθλημα Θεσσαλονίκης του 1928, όπου πέτυχε δύο τέρματα, το πρώτο εναντίον του Ηρακλή στις 29 Ιανουαρίου 1928 με τον Άρη να νικάει με 3-1 και το δεύτερο εναντίον του ΠΑΟΚ στη νίκη των "κίτρινων" με 3-0 στις 22 Απριλίου 1928.

Ακολούθησε η τελική φάση του πρώτου πανελλήνιου πρωταθλήματος 1927-28, όπου ο Μινασιάν συμμετείχε στους τρεις από τους τέσσερις αγώνες που έδωσε η ομάδα του, κατακτώντας τον τίτλο του πρωταθλητή. Ο επιθετικός σκόραρε δύο φορές στον πρώτο αγώνα του Άρη εναντίον του Ατρομήτου όπου οι "κίτρινοι" κέρδισαν με 1-3 στην Αθήνα, στις 24 Μαΐου 1928.

## Παραπομπές



Κατηγορία:Αρμένιοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναθηναϊκού
Κατηγορία:Επιθετικοί ποδοσφαιριστές
Κατηγορία:Έλληνες αρμενικής καταγωγής
Βίκτωρ Νέτας

Ο **Βίκτωρ Νέτας** (1938–2017) ήταν Έλληνας δημοσιογράφος και συγγραφέας.

## Βιογραφικό
Γεννήθηκε τον Ιούνιο του 1938 στη Νεάπολη Βοΐου Κοζάνης. Σπούδασε πολιτικές και οικονομικές επιστήμες στο Αριστοτέλειο Πανεπιστήμιο Θεσσαλονίκης (ΑΠΘ). Κατά τη διάρκεια των σπουδών του είχε έντονη πολιτική και συνδικαλιστική δράση και εκλέχθηκε αντιπρόεδρος της Φοιτητικής Ένωσης του ΑΠΘ (1959-60).

Εργάστηκε ως δημοσιογράφος και πολιτικός συντάκτης, αρχικά σε εφημερίδες της Θεσσαλονίκης (*Ελληνικός Βορράς*) και έπειτα σε αθηναϊκές εφημερίδες πανελλαδικής κυκλοφορίας (*[[Τα Νέα]]*, *[[Το Βήμα]]*, *[[Ελευθεροτυπία (εφημερίδα)|Ελευθεροτυπία]]*, *Εφημερίδα των Συντακτών* κτλ). Κατά τη διάρκεια της χουντικής επταετίας εκτοπίστηκε για τρία χρόνια (1968–1970) ως *«επικίνδυνος διά την δημοσίαν τάξιν και την εθνικήν ασφάλειαν»*.

Στην τρίτη και τελευταία κυβέρνηση του Γεωργίου Παπανδρέου (Φεβρουάριος 1964 – Ιούλιος 1965) υπήρξε ειδικός συνεργάτης του υπουργείου Προεδρίας της Κυβερνήσεως, ενώ στις δύο πρώτες κυβερνήσεις του Ανδρέα Παπανδρέου (Οκτώβριος 1981 – Ιούλιος 1989) διετέλεσε προϊστάμενος του Τμήματος Ενημερωτικών Εκπομπών της ΕΡΤ.

Την περίοδο 1981–1989 ο Βίκτωρ Νέτας ήταν υπεύθυνος για την ανάδειξη ενός εντυπωσιακά μεγάλου αριθμού δημοσιογράφων μέσω της ΕΡΤ, πολλοί από τους οποίους πρωταγωνίστησαν στη δημόσια ζωή της Ελλάδας, όπως η Έλλη Στάη, ο Γιώργος Λιάνης, ο Κώστας Χαρδαβέλλας, ο Γιώργος Παπαδάκης, η Σεμίνα Διγενή, ο Νάσος Αθανασίου, ο Γιάννης Δημαράς, η Μαρία Χούκλη, ο Σπύρος Χατζάρας κ.ά.

Ο ίδιος ο Νέτας παρουσίαζε πολιτικές και ενημερωτικές εκπομπές στην ΕΡΤ, με πιο γνωστή την εκπομπή *Με ανοιχτά χαρτιά* (1982–1989).

## Συγγραφικό έργο
*Γεώργιος Παπανδρέου: οι τελευταίες 561 μέρες του (σε συνεργασία με τους Ερρίκο Μπαρτζινόπουλο και Γιάννη Φάτση)
*Επιγραμματικά και αμίμητα του Γεωργίου Παπανδρέου (σε συνεργασία με τον Γιάννη Φάτση)
*Εκλογές 1989
*Αν τρελαθεί ο αυτοκράτορας και άλλα παραμύθια από τον Γαλαξία
*Ο νοσταλγός της Πόλης: Παύλος Παλαιολόγος

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 20ού αιώνα
Αλμπιρέο

thumb|200px|Το βελάκι δείχνει τη θέση του Αλμπιρέο στον αστερισμό του Κύκνου
thumb|200px|Ο διπλός αστέρας όπως φαίνεται από μικρό τηλεσκόπιο
Ο **Αλμπιρέο** ή **β Κύκνου** είναι ο πέμπτος λαμπρότερος αστέρας του αστερισμού Κύκνος. Αν και έχει λάβει το γράμμα β στο σύστημα μπάγιερ, δεν είναι ο δεύτερος λαμπρότερος αστέρας του αστερισμού. Απέχει περίπου 400 έτη φωτός. Με γυμνό μάτι εμφανίζεται ως απλός αστέρας με φαινόμενο μέγεθος 3,08, αλλά ένα μικρό τηλεσκόπιο αρκεί για να διαχωρίσει τους δύο αστέρες του, τον πορτοκαλί γίγαντα Α (K2II, φαινόμενο μέγεθος 3,18) και ένα γαλάζιο αστέρα φασματικού τύπου Β. Τα δύο αστέρια απέχουν 35". Η χρωματική διαφορά και η μεταξύ τους απόσταση καθιστούν τον Αλμπιρέο ένα από τα καλύτερα αντικείμενα για παρατήρηση με μικρά τηλεσκόπια. Όμως δεν είναι γνωστό αν τα δύο αστέρια περιστρέφονται το ένα γύρω από το άλλο ή αν αποτελούν οπτικό διπλό. Αν ναι, τότε η περίοδος περιφοράς διαρκεί τουλάχιστον 100.000 χρόνια.
## Διπλός αστέρας
Φασματικές παρατηρήσεις του β Κύκνου Α στο τέλος του 19ου και τις αρχές του 20ού αιώνα έδειξαν ότι στην πραγματικότητα ήταν κοντινός διπλός αστέρας. Οι δύο αστέρες έλαβαν τους χαρακτηρισμούς Αλμπιρέο Αa και Αλμπιρέο Αc. Μια τροχιά που έχει εκτιμηθεί δείχνει ότι η περίοδος περιφοράς είναι 213 χρόνια. Άλλες εκτιμήσεις, βασισμένες στην ταχύτητα του διπλού αστέρα δίνουν περίοδο περιστροφής λίγο πάνω από 100 χρόνια ή 56 χρόνια. Ο τωρινός διαχωρισμός των δύο αστέρων είναι 0,4". Ο Αλμπιρέο Ac είναι φασματικού τύπου B9, έχει θερμοκρασία επιφανείας 11.000 βαθμούς Κέλβιν, μάζα 3,2 φορές μεγαλύτερη από την ηλιακή και είναι 100 φορές λαμπρότερος από τον Ήλιο. Ο πορτοκαλί γίγαντας (Αα) έχει θερμοκρασία επιφανείας 4.000 Κέλβιν, μάζα 5 φορές μεγαλύτερη από την ηλιακή και είναι 950 λαμπρότερος από τον Ήλιο. Υπολογίζεται ότι έχει 50 φορές μεγαλύτερη διάμετρο από τον Ήλιο. Ο ορατός μπλε αστέρας είναι παρόμοιος με τον Αλμπιρέο Ac (3,3 Μ☉, 190L☉, 12.100 K), αλλά λόγω της γρήγορης περιστροφής του (μία φορά κάθε 0,6 μέρες) έχει δημιουργήσει γύρω του ένα δίσκο αερίου.

Η θέση του στον αστερισμό του Κύκνου αντιστοιχεί στο ράμφος.

## Δείτε επίσης
* Κατάλογος αστέρων του Κύκνου

## Παραπομπές


## Εξωτερικοί σύνδεσμοι
* 

Κατηγορία:Αστέρες κύριας ακολουθίας τύπου B
Κατηγορία:Γίγαντες αστέρες τύπου K
Κατηγορία:Διπλοί αστέρες
κατηγορία:Κύκνος (αστερισμός)
Κατηγορία:Τριπλά αστρικά συστήματα
Κατηγορία:Αστέρες με ονομασία κατά Bayer
Νύχτα

[thumb|300px|Το [Δέλτα του Νείλου τη νύχτα.]]
Η **νύχτα** είναι η περίοδος της Αστρονομικής ημέρας ανάμεσα στη δύση και την ανατολή, όταν ο Ήλιος είναι κάτω από τον ορίζοντα. Σύμφωνα με άλλο ορισμό, λαμβάνει χώρα μετά το λυκόφως και μέχρι το χάραμα. Το αντίθετο της νύχτας είναι η ημέρα. Τα χρονικά σημεία έναρξης και λήξης της νύχτας εξαρτώνται από την εποχή, το γεωγραφικό πλάτος και μήκος και την ζώνη ώρας.

Σε κάθε δεδομένη στιγμή, η μια πλευρα της Γης είναι εκτεθειμένη στο φως του Ήλιου (μέρα) και η άλλη βρίσκεται στη σκιά της Γης, η οποία διακόπτει την πορεία του φωτός του Ήλιου. Ο φυσικός φωτισμός κατά τη διάρκεια της νύχτας παρέχεται το φως της Σελήνης, των πλανητών και των αστέρων, το ζωδιακό φως, το αντιζωδιακό φως και την ατμοσφαιρική φωταύγεια και σε κάποιες περιπτώσεις από τη βιοφωταύγεια, το σέλας, ακόμη και τεχνητό φωτισμό. Η φωταύγεια η οποία δημιουργείται από τον τεχνητό φωτισμό μερικές φορές ονομάζεται φωτορύπανση.

## Παραπομπές


## Εξωτερικοί σύνδεσμοι

κατηγορία:Ημέρα
Κατηγορία:Μέρη της ημέρας
Κορυφές Καβάλας

Οι **Κορυφές**, επίσημα αι **Κορυφαί**, είναι ορεινός παραδοσιακός οικισμός του Νομού Καβάλας. Βρίσκονται σε υψόμετρο 800 μέτρων και απέχουν 25 χιλιόμετρα από την πόλη της Καβάλας. Το παλιό όνομα του χωριού ήταν **Κουρίτα** αν και οι ντόπιοι την ονομάζουν συνήθως "Γκορίτα" και αναφέρεται στο ΦΕΚ 251Α-20/11/1919 να ορίζεται έδρα της ομώνυμης κοινότητας. Μετονομάστηκε σε Κορυφές το 1926. Σύμφωνα με το πρόγραμμα Καλλικράτης αποτελεί την Δημοτική Κοινότητα Κορυφών που ανήκει στη Δημοτική Ενότητα  Φιλίππων του δήμου Καβάλας και σύμφωνα με την απογραφή 2021 έχει πληθυσμό 32 κατοίκους, από 38 το 2011. Οι κάτοικοι ασχολούνται κυρίως με κηπευτικά ,συλλογή καρπών , υλοτομία και κτηνοτροφία . Στο χωριό λειτουργεί πετρόχτιστη παραδοσιακή ταβέρνα στην είσοδο του οικισμού και επιπλέον ταβέρνα στην πλατεία του χωριού καθώς και ένα τυροκομείο που παράγει προϊόντα αποκλειστικά από κατσικίσιο γάλα. Κάθε Αύγουστο ο τοπικός πολιτιστικός σύλλογος διοργανώνει μεγάλο λαϊκό γλέντι. 

## Εξωτερικοί σύνδεσμοι

* Οι Κορυφές (Κορίτα) από  στο https://www.youtube.com

## Παραπομπές


Κατηγορία:Χωριά της περιφερειακής ενότητας Καβάλας
Κατηγορία:Δήμος Καβάλας
Οικονομικά της ευτυχίας

Τα **οικονομικά της ευτυχίας** είναι η ποσοτική και θεωρητική μελέτη της ευτυχίας. Θετικές και αρνητικές επιπτώσεις, ευημερία, ποιότητα ζωής, ικανοποίηση από τη ζωή και άλλες σχετικές έννοιες συνήθως συνδυάζουν τα οικονομικά με άλλους τομείς όπως την ψυχολογία και την κοινωνιολογία. Αυτή η μελέτη συνήθως χρησιμοποιεί τέτοια μέτρα, που έχουν σχέση με την ευτυχία παρά με τον πλούτο, το εισόδημα ή το κέρδος. Αυτό το πεδιο αναπτύχθηκε σημαντικά από τα τέλη του 20ού αιώνα, για παράδειγμα από την ανάπτυξη των μεθόδων, ερευνών και δεικτών για να μετρήσουν την ευτυχία. Τα πορίσματα της έχουν περιγραφεί ως μία πρόκληση στο οικονομικό επάγγελμα.

Κατηγορία:Οικονομικά της ευτυχίας
Κατηγορία:Ευτυχία
Μιχάλης Κουμπιός

Ο **Μιχάλης Κουμπιός** (13 Οκτωβρίου 1965) είναι Έλληνας συνθέτης, στιχουργός, δημοσιογράφος, φωτογράφος, σκηνοθέτης και παραγωγός δίσκων και συναυλιών. 

## Βιογραφία
Γεννήθηκε στη Ρόδο στις 13 Οκτωβρίου του 1965 και μεγάλωσε στο νησί Τήλος του νοτιοανατολικού Αιγαίου. Μελέτησε και μελετά την ελληνική μουσική στις διάφορες εκφάνσεις της. Έχει παρακολουθήσει κύκλους σεμιναρίων για τη σύγχρονη μουσική τεχνολογία στην Ελλάδα και στο εξωτερικό και σεμινάρια για τη Μουσική σε Κινηματογράφο, Ντοκιμαντέρ, Τηλεόραση, Video Art καθώς και σεμινάρια ψηφιακής φωτογραφίας. Σπούδασε Βυζαντινή Μουσική και ολοκλήρωσε Ανώτατες Σπουδές Δημοσιογραφίας.

Έγραψε μουσική για την τηλεόραση και για πάνω από πενήντα ντοκιμαντέρ. Συνθέσεις του έχουν συμπεριληφθεί σε διεθνείς συλλογές  κι έχουν χορογραφηθεί από χοροθέατρα ανά τον κόσμο.

Το 1995 οραματίστηκε και υλοποίησε το περιοδικό «Δίφωνο». Εκτέλεσε χρέη συμβούλου έκδοσης του περιοδικού από το πρώτο τεύχος ενώ από το 2000 έως το 2006 διετέλεσε διευθυντής έκδοσης-διευθυντής σύνταξης. Με τις ιδιότητες του συνθέτη, του στιχουργού, του μουσικού, του δισκογραφικού  παραγωγού και του καλλιτεχνικού διευθυντή συναυλιών έχει συνεργαστεί και συμπράξει με το σύνολο σχεδόν των σημαντικών προσωπικοτήτων του ελληνικού τραγουδιού και με αναγνωρίσιμες προσωπικότητες της world music.

Έχει εμφανιστεί σε πολλές μουσικές σκηνές, σε ανοιχτά αλλά και κλειστά θέατρα της Ελλάδας και  του εξωτερικού ως συνθέτης, παίζοντας πλήκτρα και ερμηνεύοντας τραγούδια του.

Σημαντικότερα δισκογραφικά του έργα: Τήλος (1992), Ζωγραφιστά τραγούδια (1993), Άναμμα (1997), Σύρνα (2004), Αλμύρα (2015)

## Παραπομπές


Κατηγορία:Έλληνες τραγουδοποιοί
Κατηγορία:Έλληνες στιχουργοί
Κατηγορία:Έλληνες μουσικοί
Εθνικό Δασικό Πάρκο της Ζανγκτζιατζιέ

thumb|450px|Πανοραμική θέα της περιοχής

Το **Εθνικό Δασικό Πάρκο της Ζανγκτζιατζιέ** (κινεζικά: 湖南张家界国家森林公园, πινγίν: *Húnán Zhāngjiājiè Guójiā Sēnlín Gōngyuán*) είναι μια ορεινή δασική περιοχή η οποία βρίσκεται κοντά στην πόλη Ζανγκτζιατζιέ στα βόρεια της επαρχία Χουνάν της Κίνας. Είναι ένα από τα πάρκα εντός της ευρύτερης ''γραφικής περιοχής της Γουλινγκγιουάν''.

## Ιστορία
Το 1982 αναγνωρίστηκε ως το πρώτο εθνικό πάρκο της Κίνας με την περιοχή του να εκτείνεται σε 48.1 τ.χλμ. (4810 εκτάρια). Το πάρκο αποτελεί ένα μικρό μέρος μόνο της κατά πολύ μεγαλύτερης ''γραφικής περιοχής της Γουλινγκγιουάν'' με έκταση 264 τ. χλμ., και η οποία το 1992 αναγνωρίστηκε επίσημα ως Τοπίο Παγκόσμιας Κληρονομιάς της ΟΥΝΕΣΚΟ. Το 2004, το γεωπάρκο της Ζανγκτζιατζιέ ονομάστηκε ως ένα από τα *παγκόσμια γεωπάρκ*α της ΟΥΝΕΣΚΟ.  

Μια από τις στήλες στο πάρκο η οποία αποτελείται από χαλαζία και αμμόλιθο, έχει ύψος 1080 μέτρα και ονομαζόταν *Στήλη του Νότιου Ουρανού έως τον* Ιανουάριο του 2010, όταν και μετονομάστηκε παίρνοντας το όνομα *Όρος Άβαταρ Αλληλούια* (阿凡达-哈利路亚山, πινγίν: *Āfándá hālìlùyà shān*) προς τιμή της κινηματογραφικής ταινίας Άβαταρ. Σύμφωνα με τους υπεύθυνους του πάρκου, οι φωτογραφίες από την Ζανγκτζιατζιέ ενέπνευσαν τους κινηματογραφικούς συντελεστές ώστε να δημιουργήσουν τα αιωρούμενα *Όρη Αλληλούια* στην ταινία. Ο σκηνοθέτης της ταινίας και οι σχεδιαστές της παραγωγής ανέφεραν πως εμπνεύστηκαν από διάφορα βουνά σε όλο τον κόσμο, συμπεριλαμβανομένων αυτών στην επαρχία Χουνάν.

Το 2015 ανακοινώθηκε η έναρξη της κατασκευής γυάλινης γέφυρας μήκους 380 μέτρων (1247 πόδια), εύρους 6.19 (20 πόδια), και σε ύψος 300 μέτρων (984 πόδια), με σκοπό τη σύνδεση δύο απόκρημνων κορυφών της περιοχής, και την διάθεση της στο κοινό να έχει προγραμματιστεί για τον Οκτώβριο του 2015.
## Γεωλογικά χαρακτηριστικά

Το πιο χαρακτηριστικό γνώρισμα του πάρκου είναι οι στηλοειδής σχηματισμοί μεγάλου μεγέθους που υπάρχουν διάσπαρτοι στο πάρκο. Αν και μοιάζουν με ασβεστολιθικούς σχηματισμούς, οι στήλες αυτές δεν αποτελούν το προϊόν διαδικασίας χημικής διάβρωσης, το κύριο φαινόμενο από το οποίο προέρχονται οι ασβεστόλιθοι στα καρστικά συστήματα, αλλά είναι το αποτέλεσμα μιας μακρόχρονης φυσικής αποσάθρωσης των πετρωμάτων.   

Τα κύρια κλιματικά χαρακτηριστικά τα οποία οδηγούν στον σχηματισμό των στηλών, είναι η δημιουργία του πάγου ο οποίος σχηματίζεται και διογκώνεται κατά τον χειμώνα, και των φυτών τα οποία φυτρώνουν ανάμεσα στα πετρώματα. Ο καιρός είναι υγρός κατά τη διάρκεια όλου του χρόνου, με αποτέλεσμα η βλάστηση να είναι πολύ πυκνή. Τα παράπλευρα υλικά που δημιουργούνται από την κλιματική επίδραση, μεταφέρονται εκτός του περιβάλλοντος με ρυάκια. Οι σχηματισμοί αυτοί είναι σήμα κατατεθέν των φυσικών τοπίων της Κίνας, και συναντώνται επίσης και σε πολλά αρχαία κινεζικά έργα ζωγραφικής.  

## Δείτε επίσης
* Όρος Τιανζί
* Γραφική περιοχή της Γουλινγκγιουάν

## Παραπομπές


## Εξωτερικοί σύνδεσμοι

*  Zhangjiajie China's National Park - Αναλυτική παρουσίαση από τον επίσημο φορέα της περιοχής

Κατηγορία:Γεωγραφία της Κίνας
2,3-Διυδροθειοφαίνιο

Το **2,3-διυδροθειοφαίνιο** (αγγλικά *2,3-dihydrothiophene*) είναι οργανική  ετεροκυκλική χημική ένωση, που περιέχει άνθρακα, υδρογόνο και θείο, με χημικό τύπο **C<sub>4</sub>H<sub>6</sub>S**. Είναι ένας ετεροκυκλικός θειαιθέρας, με μόριο που αποτελείται από έναν πενταμελή δακτύλιο, που σχηματίζεται από τέσσερα (4) άτομα άνθρακα, και ένα (1) άτομο θείου. Στα άτομα άνθρακα συνδέονται, επίσης, συνολικά έξι (6) άτομα υδρογόνου. Υπάρχει, επίσης, το ισομερές 2,5-διυδροθειοφαίνιο. Εκτός από τις «μητρικές» ενώσεις, ο όρος **διυδροθειοφαίνιο** μπορεί να αναφέρεται επίσης και σε μια ολόκληρη σειρά από «θυγατρικές» - παράγωγες ενώσεις, που περιέχουν έναν τουλάχιστον διυδροθειοφαινικό δακτύλιο.

## Πηγές

# Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7
# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991 
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
# Διαδικτυακοί τόποι που αναφέρονται στις «Αναφορές και παρατηρήσεις».

## Παραπομπές και παρατηρήσεις


Κατηγορία:Θειαιθέρες
Κατηγορία:Οργανικές ετεροκυκλικές ενώσεις
Κατηγορία:C4
Τεοφίλ Αλαζουανίν

Ο **Τεοφίλ Αλαζουανίν** (Théophile Alajouanine, 12 Ιουνίου 1890 &ndash; 2 Μαΐου 1980) ήταν γάλλος νευρολόγος.

## Βιογραφία
Ο Αλαζουανίν γεννήθηκε στο Βερνί του Αλιέ. Ήταν μαθητής του Ζοζέφ Ζιλ Ντεζερέν  και συνεργάτης του Ζορζ Γκιγιέν και του Σαρλ Φουά/ Έγραψε πολλά έργα για ποικίλα θέματα, ιδιαίτερα όμως ασχολήθηκε με την αφασία.

Υπήρξε βιβλιόφιλος και λόγιος, με αποτέλεσμα να έρθει σε επαφή με διάσημους συγγραφέας στη διάρκεια της ιατρικής σταδιοδρομίας του. Η ζωή και το έργο του Φιοντόρ Ντοστογιέφσκι είχαν ως αποτέλεσμα να εμβαθύνει στο θέμα της επιληψίας.

Το όνομά του δόθηκε στο νοσηλευτικό κέντρο *Laboratoire Théophile-Alajouanine*, στην Κοτ ντε Νέιζ του Μόντρεαλ.

## Σχετικά ονόματα
* ασθένεια Φουά-Αλαζουανίν: σπάνια νόσος της σπονδυλικής στήλης που οφείλεται σε χρόνια αρτηριοφλεβική ανωμαλία.
* σύνδρομο Μαρί-Φουά-Αλαζουανίν: αταξία της παρεγκεφαλίδας, που προσβάλλει τους ηλικιωμένους και οφείλεται συνήθως στην κατάχρηση αλκοόλ.

## Παραπομπές


Κατηγορία:Γάλλοι ιατροί
Γαληνοτάτη Δημοκρατία

Η **Γαληνοτάτη Δημοκρατία** (*Serenissima Respublica* στα λατινικά) είναι τίτλος που χρησιμοποιείτο από αριθμό ευρωπαϊκών κρατών ανά την ιστορία. Κατά παράδοση, ο τίτλος «Γαληνοτάτη» είναι ενδεικτικός εδαφικής κυριαρχίας (δείτε επίσης Γαλήνια Εξοχότητα ή Γαληνοτάτη Εξοχότητα για έναν ανεξάρτητο μονάρχη) και, ως συνέπεια, ο τίτλος «Γαληνοτάτη Δημοκρατία» αναφέρεται συγκεκριμένα στην εδαφική κυριαρχία ενός δημοκρατικού καθεστώτος.

## Σύγχρονα κράτη
Το Σαν Μαρίνο αποτελεί το μοναδικό σύγχρονο ανεξάρτητο κράτος το οποίο χρησιμοποιεί ακόμη τον όρο αυτό. Αν και η επίσημη ονομασία του είναι *Δημοκρατία του Σαν Μαρίνο*, με συντομευμένη εκδοχή το *Σαν Μαρίνο*, αναφέρεται ανεπίσημα, σε ορισμένες περιπτώσεις, ως τέτοια (Ελληνικά: Γαληνοτάτη Δημοκρατία του Σαν Μαρίνο, Ιταλικά: Serenissima Repubblica di San Marino).

## Ιστορικά κράτη
*Δημοκρατία της Βενετίας (Ελληνικά: Γαληνοτάτη Δημοκρατία της Βενετίας, Βενετικά: Serenìsima Repùblica Vèneta, Ιταλικά: Serenissima Repubblica di Venezia), μία πόλη-κράτος η οποία υφίστατο από το 697 έως το 1797, με πρωτεύουσα την πόλη της Βενετίας με συνεχιζόμενη εδαφική παρουσία κατά μήκος των ανατολικών ακτών της Αδριατικής, κατά την περίοδο του απόγειου της δύναμής της. Ο όρος "La Serenissima" χρησιμοποιείτο, επίσης, ευρέως για την εξειδικευμένη αναφορά στην ενετική κυβέρνηση ή τις κρατικές αρχές.
*Δημοκρατία της Γένοβα (Ελληνικά: Γαληνοτάτη Δημοκρατία της Γένοβα, Ιταλικά: Serenissima Repubblica di Genova), ένα ανεξάρτητο κράτος με επίκεντρο την σημερινή περιοχή της Λιγουρίας στις βορειοδυτικές ιταλικές ακτές, το οποίο υφίστατο από το 1100 έως το 1805. Για καιρό γνωστή απλώς ως "Δημοκρατία", το τιμητικό "Γαληνοτάτη" χρησιμοποιήθηκε για πρώτη φορά μετά την εκλογή του πρώτου Δόγη της Γένοβα (1339). Ακόμη κι έτσι, προκειμένου να διαχωρίζεται η κυβέρνησή τους από αυτή των παλαιοτάτων εχθρών τους στα ανατολικά, οι Γενοβέζοι σπάνια χρησιμοποιούσαν τον όρο "Γαληνοτάτη", προτιμώντας περισσότερο αυτόν της "Έξοχης Δημοκρατίας" (Ιταλικά: La Superba Repubblica), μία ονομασία την οποία αναφέρει και ο Πετράρχης το 1358.
*Δημοκρατία της Λούκκα (Ελληνικά: Γαληνοτάτη Δημοκρατία της Λούκκα, Ιταλικά: Serenissima Repubblica di Lucca), μία πόλη-κράτος η οποία υφίστατο από το 1119 έως το 1799 με πρωτεύουσα την πόλη της Λούκκα, στην βόρεια Τοσκάνη της Ιταλίας. Η Λούκκα ήταν η τρίτη μεγαλύτερη ιταλική πόλη-κράτος (μετά την Βενετία και την Γένοβα) με ένα δημοκρατικό σύνταγμα ("comune"), το οποίο την βοήθησε να διατηρήσει την ανεξαρτησία της με το πέρας των αιώνων.
*Πολωνο-Λιθουανική Κοινοπολιτεία (Ελληνικά: Γαληνοτάτη Δημοκρατία της Πολωνίας, Πολωνικά: Najjaśniejsza Rzeczpospolita Polska, Λατινικά: Serenissima Res Publica Poloniae), μία εκλεγόμενη μοναρχία στην Κεντρική και Ανατολική Ευρώπη, η οποία υφίστατο από το 1569 έως το 1795.

## Παραπομπές


Κατηγορία:Ιστορία της Ευρώπης
Κατηγορία:Πρώην δημοκρατίες
Γουλινγκγιουάν

Η **γραφική και ιστορική περιοχή της Γουλινγκγιουάν** (κινεζικά:武陵源, πινγίν: *Wǔlíngyuán*) είναι μια περιοχή της επαρχίας Χουνάν στην Κίνα, η οποία αποτελεί τοπίο παγκόσμιας κληρονομιάς της ΟΥΝΕΣΚΟ από το 1992. 

## Περιγραφή
Η περιοχή φτάνει σε έκταση τα 264 τετραγωνικά χιλιόμετρα, και είναι αξιοσημείωτη για την παρουσία πάνω από 3000 στηλών από χαλαζία και αμμόλιθο, με πολλές από αυτές να ξεπερνούν τα 200 μέτρα ύψος. Στην περιοχή υπάρχουν επίσης πολλές χαράδρες και φαράγγια, ρέματα, λίμνες, και καταρράκτες. Υπάρχουν επίσης 40 σπηλιές, με πολλές από αυτές να διαθέτουν μεγάλα αποθέματα ασβεστίου, καθώς και 2 φυσικές γέφυρες, η *Ξιανρενκιάο* (*γέφυρα των αθανάτων*) και η *Τιανκιασενγκόνγκ* (*γέφυρα κατά μήκος του ουρανού*).

Η τοποθεσία βρίσκεται περίπου 270 χιλιόμετρα προς τα βορειοδυτικά της Τσανγκσά, η οποία είναι η πρωτεύουσα της επαρχίας Χουνάν. Η περιοχή της Γουλινγκγιουάν αποτελεί μέρος της οροσειράς Γουλίνγκ (κινεζικά: 武陵山脉, πινγίν: *Wǔlíng Shānmài*). 

Εντός της, βρίσκονται διάφορα εθνικά πάρκα, ένα από τα οποία είναι και το εθνικό δασικό πάρκο της Ζανγκτζιατζιέ.

## Επίδραση στο περιβάλλον και τοπικές κοινωνίες
Η αύξηση του αριθμού των τουριστών στην περιοχή, και η επακόλουθη επιχειρηματική δραστηριότητα, φέρεται να έχει δημιουργήσει δυσμενείς συνθήκες στην περιοχή για το περιβάλλον καθώς και για τους γηγενείς κατοίκους της. 

Συγκεκριμένα, μετακινήθηκε ένας μεγάλος αριθμός κατοίκων προς άλλες περιοχές παρά την αρνητική αντίδραση των τοπικών κοινοτήτων, ώστε το περιβάλλον να εμφανίζεται εντελώς φυσικό και άγριο, καθώς και κτίστηκε μεγάλος αριθμός ξενοδοχειακών μονάδων και εστιατορίων, μέρος των οποίων αργότερα κατεδαφίστηκε μετά από τις αντιδράσεις της αρμόδιας επιτροπής της ΟΥΝΕΣΚΟ πως θα απέσυρε την ιδιότητα της περιοχής ως μνημείο παγκόσμιας κληρονομιάς. 

## Φωτογραφίες

File:1_tianzishan_wulingyuan_zhangjiajie_2012.jpg|Πανοραμική φωτογραφία απο το εθνικό δασικό πάρκο της Ζανγκτζιατζιέ
File:China_Tianzi_Gebirge.JPG|Φωτογραφία της περιοχής στο όρος Τιανζί
File:ZhangJiaJie.JPG|Στήλες ανάμεσα στα σύννεφα
File:Huanglongdong.JPG|Σπήλαιο της περιοχής
File:Wulingyuan_3.jpg|Στήλη
File:张家界砂岩峰林.jpg|Στήλη με βλάστηση στην κορυφή


## Παραπομπές


## Εξωτερικοί σύνδεσμοι

* China’s Ancient Skyline - Αφιέρωμα των Τάιμς της Νέας Υόρκης

Κατηγορία:Γεωγραφία της Κίνας
Κατηγορία:Μνημεία Παγκόσμιας Κληρονομιάς στην Κίνα
Γιάννης Μπαρίτας

Ο **Γιάννης Μπαρίτας** ήταν Έλληνας ποδοσφαιριστής, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης.

## Καριέρα
Ο Μπαρίτας αγωνίστηκε στην ομάδα των "κίτρινων" από τα πρώτα χρόνια μετά την ίδρυση του συλλόγου το 1914, μέχρι το 1927. Η παρουσία του στον Άρη πιστοποιείται από φωτογραφίες της εποχής, όπως και από άρθρα της εφημερίδας Μακεδονία, όπως στις 5 Μαΐου 1920, όπου αναφέρεται η σύνθεση της ομάδας για φιλικό αγώνα που έδωσε.

Επίσης, συμμετείχε στο κύπελλο του Δήμου Θεσσαλονίκης 1921, το οποίο πραγματοποιήθηκε στις αρχές Μαρτίου του 1921, στα πλαίσια των εορτασμών για τα εκατό χρόνια της απελευθέρωσης του ελληνικού κράτους.

Την σεζόν 1922–23, κατέκτησε τον τίτλο του πρωταθλητή Θεσσαλονίκης, αφού ο Άρης κέρδισε άνευ αγώνα τον Ηρακλή, ενώ κατέβαλλε την αντίσταση της διοργανώτριας ΧΑΝΘ με 5-0.

Ακολούθησαν οι τίτλοι των πρωταθλημάτων του 1923-24 και 1925-26, πριν ο Μπαρίτας συνεχίσει την καριέρα του ως διαιτητής του τοπικού, αλλά και του πανελλήνιου πρωταθλήματος.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Μπαρίτας Γιάννης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Ζαχαρίας Βλαχόπουλος

Ο **Ζαχαρίας Βλαχόπουλος** ήταν Έλληνας ποδοσφαιριστής της προπολεμικής εποχής. Αγωνιζόταν ως επιθετικός στην ομάδα του Άρη Θεσσαλονίκης από το 1922 μέχρι το 1927 και συμμετείχε στον τελικό του ανεπίσημου πρωταθλήματος το 1923 εναντίον του Πειραϊκού Συνδέσμου.

## Καριέρα
Ο Βλαχόπουλος εντάχθηκε στον Άρη το 1922 και αγωνιζόταν ως επιθετικός. Την πρώτη του σεζόν με τους "κίτρινους", πραγματοποιήθηκε το πρώτο πρωτάθλημα Θεσσαλονίκης, με τον Άρη να κατακτά τον τίτλο με πέντε νίκες, νικώντας στον τελευταίο αγώνα την ΧΑΝΘ με 5-0. Ακολούθησε ο αγώνας για την κατάκτηση του ανεπίσημου πρωταθλήματος του 1923, όπου ο Άρης ηττήθηκε από τον Πειραϊκό Σύνδεσμο με 1-3.

Την επόμενη χρονιά, ο Άρης αναδείχθηκε για δεύτερη φορά πρωταθλητής Θεσσαλονίκης, κερδίζοντας τον Ηρακλή και τον Μέγα Αλέξανδρο. Ο αγώνας που έκρινε τον τίτλο πραγματοποιήθηκε στις 11 Μαΐου 1924, με τον Άρη να κερδίζει τον Ηρακλή με 4-1, με τρία τέρματα του Χρήστου Καρυωτάκη και πέναλτι του Αντώνη Σκέμπερ.

Από το 1925 και έπειτα, ο Βλαχόπουλος παραγκωνίσθηκε από την βασική ενδεκάδα των "κίτρινων" λόγω της έλευσης νέων ταλέντων στην ομάδα. Παρ' όλα αυτά παρέμεινε στον Άρη μέχρι το 1927, κατακτώντας τον τίτλο του πρωταθλητή Θεσσαλονίκης το 1926 με τη νίκη κατά του Ηρακλή με 4-1. Επίσης, ήταν στέλεχος του συλλόγου και την επόμενη σεζόν, όπου ο Άρης απόλεσε για πρώτη φορά τον τίτλο του τοπικού πρωταθλήματος, χωρίς όμως να συμμετάσχει σε κάποιο αγώνα.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Βλαχόπουλος Ζαχαρίας - aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Κωνσταντίνος Αραβαντινός

Ο **Κωνσταντίνος Αραβαντινός ** (1846 - 8 Φεβρουαρίου 1911) ήταν Έλληνας τραπεζίτης, πολιτικός και συγγραφέας.

## Βιογραφία
Γεννήθηκε στα Ιωάννινα και εξελέγη το 1910 βουλευτής Αττικοβοιωτίας (Αττικής αναφέρεται στο μητρώο της Βουλής). Πέθανε στην Αθήνα, όταν ήταν εν ενεργεία βουλευτής, το Φεβρουάριο του 1911. 

## Παραπομπές


Κατηγορία:Βουλευτές Αττικής
Αχιλλέας Κούππας

Ο **Αχιλλέας Κούππας** (1852-1937) ήταν Έλληνας βιομήχανος.

## Βιογραφικά στοιχεία
Γεννήθηκε στη Μυτιλήνη και ήταν γιος του Σπυρίδωνα Κούππα, υπαλλήλου σε ελληνικούς εμπορικούς οίκους με καταγωγή από την Κεφαλλονιά, και της Αικατερίνης Καλογερά, με καταγωγή από τη Λέσβο. Αδέρφια του ήταν οι Επαμεινώνδας και Γρηγόριος Κούππας. Μεγάλωσε στη Μυτιλήνη αλλά μαζί με την οικογένειά του εγκαταστάθηκε στην Αθήνα προκειμένου να σπουδάσει. Παρακολούθησε μαθήμα στο πρακτικό τμήμα της Σχολής Καλών Τεχνών και εν συνεχεία εγκαταστάθηκε στο Λίβερπουλ, όπου παρέμεινε για επτά χρόνια μαθητεύοντας σε μεταλλουργικές επιχειρήσεις. Το 1877 επιστρέφει στην Ελλάδα και έναν χρόνο αργότερα προσλαμβάνεται ως μηχανικός στη γαλλική εταιρείων των Μεταλλείων Λαυρίου. 

Το 1882 με την οικονομική υποστήριξη των αδερφών του ίδρυσε, σε ιδιόκτητο οικόπεδο στον Πειραιά, μηχανουργείο με την επωνυμία "Η Εργάνη Αθηνά". Σύντομα το μηχανουργείο εξελίχθηκε σε ένα εκ των σημαντικότερων του Πειραιά παραμένοντας σε λειτουργία μέχρι το 1987, οπότε και έκλεισε λόγω οικονομικών προβλημάτων. Με την παραγωγή του προμήθευε την ελληνική αγορά αλλά και αυτή της Μέσης Ανατολής. Το 1906 η περιουσία του υπολογιζόταν σε ένα με τρία εκατομμύρια δραχμές.

Στο Ελληνικό Λογοτεχνικό και Ιστορικό Αρχείο φυλάσσεται το αρχείο Γρηγορίου Κούππα, το οποίο μεταξύ άλλων περιέχει την αλληλογραφία του με τον αδερφό του, Αχιλλέα. Το αρχείο του μηχανουργείου Κούππα φυλάσσεται εν μέρει στην Κεντρική Υπηρεσία των Γενικών Αρχείων του Κράτους στο Ψυχικό (κυρίως προπολεμικό υλικό) και εν μέρει στο Ιστορικό Αρχείο ΔΕΗ (μεταπολεμικό υλικό, φάκελοι μεγάλων έργων). Το υλικό είχε αρχικά δωρηθεί στο Κέντρο Νεοελλη­νικών Ερευνών του Εθνικού Ιδρύματος Ερευνών από τους απογόνους Μιχάλη και Αχιλλέα Μητσό.

## Παραπομπές


Κατηγορία:Έλληνες βιομήχανοι
Μπερνούλι

Το επίθετο **Μπερνούλι** ή **Μπερνούλλι** (*Bernoulli*) μπορεί να αναφέρεται σε κάποιο από τα παρακάτω:

* Στην Οικογένεια Μπερνούλι, οικογένεια εμπόρων και επιστημόνων στη Βασιλεία της Ελβετίας
* Σε κάποιο από τα σημαντικότερα μέλη της:
** Γιακόμπ Μπερνούλι, (1655 - 1705), Ελβετός μαθηματικός
** Γιόχαν Γιάκομπ Μπερνούλι, (1831 - 1913), Ελβετός κλασικός αρχαιολόγος
** Νικόλαους Β΄ Μπερνούλι, (1695 - 1726), Ελβετός μαθηματικός, αδελφός του Ντάνιελ
** Ντάνιελ Μπερνούλι, (1700 - 1782), Ελβετός μαθηματικός, ανηψιός του Γιακόμπ

## Στις επιστήμες
### Μαθηματικά και φυσική
* Ανισότητα Μπερνούλι
* Αριθμός Μπερνούλι
* Διαδικασία Μπερνούλι
** Σχήμα ή μετατόπιση Μπερνούλι, γενίκευση της Διαδικασίας Μπερνούλι
* Διαφορική εξίσωση Μπερνούλι
* Δοκιμή Μπερνούλι
* Κατανομή Μπερνούλι
* Νόμος του Μπερνούλι, Θεμελιώδες θεώρημα της υδροδυναμικής
* Πολυώνυμα Μπερνούλι
* «Χρυσό θεώρημα του Μπερνούλι», μία άλλη ονομασία για τον Νόμο των μεγάλων αριθμών

### Αστρονομία
* 2034 Μπερνούλι, αστεροειδής της Κύριας Ζώνης αστεροειδών
* Μπερνούλι (κρατήρας), κρατήρας στην ορατή από τη Γη πλευρά της Σελήνης
Αϊσέ Σουλτάνα (κόρη του Μουράτ Γ΄)

Η **Αϊσέ Σουλτάν** (Οθ. Τούρκικα:عائشة سلطان) (Τούρκικα: *Ayşe Sultan*, 1570 - 15 Μαΐου 1605) ήταν κόρη του σουλτάνου Μουράτ Γ΄ της Οθωμανικής Αυτοκρατορίας.

## Βιογραφία
Η Αϊσέ Σουλτάνα γεννήθηκε το 1570 στην Μανίσα όταν ο πατέρας της, Μουράτ Γ' ήταν ακόμη πρίγκιπας. Το 1586, παντρεύτηκε με τον Νταμάτ Ιμπραήμ Πασά ο οποίος, χάρη στο γάμο του, τρεις φορές κατείχε τη θέση του Μεγάλου Βεζίρη. Μετά το θάνατο του Ιμπραήμ Πασά η Αϊσέ Σουλτάν αρραβωνιάστηκε με τον Νταμάτ Γιεμιστσί Χασάν Πασά στις 5 Απριλίου 1602, αλλά ο Χασάν εκτελέστηκε και ο γάμος δεν έγινε ποτέ. Στις 29 Ιουνίου 1604 παντρεύτηκε τον Γκιουζελτσέ Μαχμούτ Πασά και πέθανε δύο χρόνια αργότερα. 

Η Αϊσέ Σουλτάνα ήταν διάσημη για τη φιλανθρωπία της. Στη διαθήκη της, έδωσε τις ακόλουθες οδηγίες για την κληρονομιά της: οι σκλάβοι και οι σκλάβες της ελευθερώθηκαν, χρήματα κληροδοτήθηκαν για να καλύψουν τα χρέη μετρητά των ατόμων που κρατούνται στη φυλακή, επίσης δώθηκαν χρήματα για τους φτωχούς, τους αρρώστους και τα ορφανά, και τα υπόλοιπα για τους φτωχούς στις ιερές πόλεις της Μέκκα, Μεδίνα και Ιερουσαλήμ. Ένα ορισμένο ποσό των χρημάτων διατέθηκαν για να πληρωθούν τα λύτρα για τις μουσουλμάνες που ήταν σε συνθήκες αιχμαλωσίας. 

Πέθανε στην Κωνσταντινούπολη στις 15 Μαΐου 1605 σε ηλικία 35 ετών.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* "Turkey: The Imperial House of Osman". web.archive.org. Retrieved 6 February 2014.
* Narodna biblioteka "Sv. sv. Kiril i Metodiĭ.Orientalski otdel, International Centre for Minority Studies and  Intercultural Relations, Research Centre for Islamic History, Art, and Culture (2003). *[https://books.google.com.pk/books?id=4TPYAAAAMAAJ&q=Inventory+of+Ottoman+Turkish+documents+about+Waqf+preserved+in+the+Oriental+Department+at+the+St.+St.+Cyril+and+Methodius+National+Library:+Registers&dq=Inventory+of+Ottoman+Turkish+documents+about+Waqf+preserved+in+the+Oriental+Department+at+the+St.+St.+Cyril+and+Methodius+National+Library:+Registers&hl=en&sa=X&ei=OVFnVJnhIcbharf8gVA Inventory of Ottoman Turkish documents about Waqf preserved in the Oriental Department at the St. St. Cyril and Methodius National Library: Registers]*. Narodna biblioteka "Sv. sv. Kiril i Metodiĭ.

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Θεόφιλος Καρνεμίδης

Ο **Θεόφιλος Καρνεμίδης** ήταν Έλληνας ποδοσφαιριστής της προπολεμικής εποχής, ο οποίος αγωνιζόταν ως τερματοφύλακας στις ομάδες του Μακεδονικού και του Άρη μέχρι τα μέσα της δεκαετίας του '30.

## Καριέρα
Ο Καρνεμίδης έγινε μέλος της ομάδας του Μακεδονικού κατά την ίδρυση του συλλόγου, το 1928. Συμμετείχε για δύο χρόνια στην δεύτερη κατηγορία του πρωταθλήματος Θεσσαλονίκης, πριν συμμετάσχει για πρώτη φορά στην α' κατηγορία το 1929-30, καταλαμβάνοντας όμως την έκτη και τελευταία θέση.

Ο Καρνεμίδης διακρίθηκε για τα προσόντα του και κλήθηκε στην μεικτή Θεσσαλονίκης, ενώ την επόμενη σεζόν ο Μακεδονικός βρισκόταν στην τέταρτη θέση του τοπικού πρωταθλήματος, όταν η ΕΠΟ διέκοψε τις διοργανώσεις για την διεξαγωγή του πανελλήνιου πρωταθλήματος.

Ο Καρνεμίδης παρέμεινε στον Μακεδονικό άλλη μία χρονιά, πριν μεταγραφεί στον Άρη, όπου αποτέλεσε αναπληρωματικό τερματοφύλακα του Κώστα Κουμπλή. Με τους "κίτρινους" κατέκτησε το πρωτάθλημα Θεσσαλονίκης της σεζόν 1933-34 και το πρωτάθλημα Βορείου Ομίλου την επόμενη χρονιά, πριν αποχωρήσει από την ενεργό δράση.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Καρνεμίδης Θεόφιλος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Μακεδονικού
Κατηγορία:Τερματοφύλακες ποδοσφαιριστές
Άγαβος

Ο **Άγαβος** (, ) ήταν Χριστιανός προφήτης και έζησε στα χρόνια των Αποστόλων. Εικάζεται, επίσης, και ως ένας από τους 72 μαθητές του Χριστού. Ο Άγαβος πέθανε στην Αντιόχεια. Ο θάνατός του ήταν μαρτυρικός.

Δύο προφητείες του αναφέρονται στις *[[Πράξεις των Αποστόλων]]*.  Η μία αφορούσε την πείνα, η οποία επικράτησε στα χρόνια του Κλαύδιου (44 μ.Χ) και η άλλη αφορούσε τα παθήματα που θα συναντούσε ο Απόστολος Παύλος.

## Προφητείες
* 

* 

## Εορτασμός
Στη Ρωμαιοκαθολική Εκκλησία η ημέρα εορτής του Αγάβου είναι στις 13 Φεβρουαρίου, ενώ στην Ορθόδοξη Εκκλησία στις 8 Μαρτίου.

## Δείτε επίσης
* Απόστολος Παύλος
* Απόστολος Βαρνάβας
* Πρωτομάρτυρας Στέφανος

## Παραπομπές


## Εξωτερικοί σύνδεσμοι
* 

Αγαβος
Αγαβος
Αγαβος
Αγαβος
Αγαβος
Αγαβός
Κώστας Χατζής (ποδοσφαιριστής)

Ο **Κώστας Χατζής** ήταν Έλληνας ποδοσφαιριστής της προπολεμικής εποχής, ο οποίος αγωνιζόταν ως τερματοφύλακας για την ομάδα του Άρη στα μέσα της δεκαετίας του '30.

## Καριέρα
Ο Χατζής εντάχθηκε στο δυναμικό του Άρη το 1933 και έκανε την πρώτη του εμφάνιση στην βασική ενδεκάδα σε φιλικό αγώνα εναντίον του ΠΑΟΚ στις 3 Δεκεμβρίου 1934.

Αρχικά, αποτέλεσε αναπληρωματικό του Κουμπλή, αλλά στο πρωτάθλημα Βορείου Ομίλου της σεζόν 1934-35, χρησιμοποιήθηκε ως βασικός τερματοφύλακας, με αναπληρωματικό του τον Θεόφιλο Καρνεμίδη. Οι "κίτρινοι" κατέλαβαν την πρώτη θέση, αλλά η τελική φάση του πρωταθλήματος δεν πραγματοποιήθηκε, με σκοπό την καλύτερη προετοιμασία της της Εθνικής Ελλάδος για τις καλοκαιρινές της υποχρεώσεις.

Την επόμενη χρονιά, αποτέλεσε το δίδυμο τερματοφυλάκων του συλλόγου μαζί με τον Αγησίλαο Μουλά, με τον Άρη να κατατάσσεται τέταρτος στο πανελλήνιο πρωτάθλημα. Διακρίθηκε στον αγώνα εναντίον του Ολυμπιακού στις 1 Δεκεμβρίου 1935, διατηρώντας ανέπαφη την εστία του για το ισόπαλο 0-0.

Κατά την τελευταία του χρονιά με τον Άρη, κατέλαβε την τρίτη θέση στο πρωτάθλημα Βορείου Ομίλου, με τον Μουλά πλέον, να έχει πάρει την θέση του βασικού τερματοφύλακα.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Χατζής Κώστας - aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Τερματοφύλακες ποδοσφαιριστές
Κώστας Νικολαΐδης (προπολεμικός ποδοσφαιριστής)

Ο **Κώστας (Τάκης) Νικολαΐδης** ήταν Έλληνας ποδοσφαιριστής, καλαθοσφαιριστής και αθλητής στίβου, ο οποίος έγινε γνωστός ως μέλος της ποδοσφαιρικής ομάδας του Άρη που κατέκτησε τον πρώτο μεταπολεμικό τίτλο πρωταθλητή Ελλάδος.

## Καριέρα
Ο Νικολαΐδης συμμετείχε σε νεαρή ηλικία σε αγώνες στίβου ως αθλητής της ΧΑΝΘ, βγαίνοντας πρώτος στους πανθεσσαλονίκειους αγώνες του 1937 στο Άλμα εις ύψος, ενώ παράλληλα ήταν μέλος της ομάδας μπάσκετ του συλλόγου. Το 1938, μετά από πρόταση του Κώστα Βικελίδη, μεταγράφηκε στον Άρη και εντάχθηκε στο ποδοσφαιρικό τμήμα, όπου αγωνιζόταν ως δεξί εξτρέμ.

Στις 23 Οκτωβρίου 1938, στον πρώτο του επίσημο αγώνα για το πρωτάθλημα Θεσσαλονίκης, πέτυχε και τα δύο τέρματα της ομάδας του στην ήττα με 2-3 από τον Ηρακλή. Άλλαξε θέση δύο χρόνια αργότερα, όταν στον δεύτερο επαναληπτικό της ημιτελικής φάσης του κυπέλλου Ελλάδος, τοποθετήθηκε στην αριστερή πλευρά στον χώρο του κέντρου, με σκοπό να μαρκάρει τον Βασιλείου της ΑΕΚ. Έφερε εις πέρας την αποστολή του, βοηθώντας τον Άρη να προκριθεί στον τελικό της διοργάνωσης, όπου αντιμετώπισε τον Παναθηναϊκό και ηττήθηκε με 3-1, στις 2 Ιουνίου 1940.

Η γερμανική κατοχή διέκοψε κάθε αθλητική δραστηριότητα από το 1941 μέχρι το 1944, με τον 25χρονο Νικολαΐδη να είναι ένας από τους ηγέτες του Άρη το 1945, όταν ξεκίνησε και πάλι η λειτουργία των αθλητικών συλλόγων. Στην πρώτη μεταπολεμική διοργάνωση του πρωταθλήματος, αποτέλεσε βασικό στέλεχος της ομάδας, παίζοντας και στους τέσσερις αγώνες του Άρη για την κατάκτηση του τρίτου πρωταθλήματος του συλλόγου.

Τις επόμενες χρονιές, υπήρξε βασικό στέλεχος της ενδεκάδας των "κίτρινων", διακρινόμενος για τα ανασταλτικά του καθήκοντα. Στην διοργάνωση του κυπέλλου Ελλάδος 1949-50, χρησιμοποιήθηκε ως αμυντικός, καταφέρνοντας να φτάσει στον δεύτερο τελικό της καριέρας του, χωρίς να καταφέρει και πάλι να κατακτήσει το τρόπαιο, αφού ο Άρης ηττήθηκε με 4-0 από την ΑΕΚ.

Ο Νικολαΐδης αγωνίστηκε ελάχιστα την επόμενη σεζόν, τερματίζοντας την καριέρα του. Πέθανε σε ηλικία 90 ετών, στις 21 Ιουνίου 2010.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Νικολαΐδης Τάκης (Κώστας) | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Κατηγορία:Έλληνες αθλητές του άλματος εις ύψος
Κατηγορία:Αθλητές στίβου Άρη
Κατηγορία:Έλληνες καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Λωράν Μωβινιέ

Ο **Λωράν Μωβινιέ** (γαλλικά: *Laurent Mauvignier*, γεννημένος στην Τουρ το 1967) είναι Γάλλος συγγραφέας.

## Βιογραφικά στοιχεία
Ο Μωβινιέ γεννήθηκε στην πόλη Τουρ το 1967. Αφού σπούδασε εικαστικές τέχνες στη Σχολή Καλών Τεχνών στο Παρίσι, απεφάσισε να γίνει συγγραφέας μετά το 1991, ακολουθώντας μία συμβουλή του φίλου του, μυθιστοριογράφου Tanguy Viel. Μέχρι σήμερα έχει εκδώσει όλα τα βιβλία του από τις *[[éditions de Minuit]]*, όπου μαζί με τους Ζαν Εσενόζ, Ζαν-Φιλίπ Τουσαίν, Μαρί Νντιαγιέ και Ερίκ Σεβιλάρ, συνδέεται με το λεγόμενο «Style [des éditions de] Minuit» («ύφος Minuit»).

## Βιβλία
### Μυθιστορήματα-νουβέλες
* *Loin d'eux*, éditions de Minuit, 1999, ISBN 2707316717 – Βραβείο Φενεόν 2000
* *Apprendre à finir*, éditions de Minuit, 2000, ISBN 9782707318572 – Βραβείο Wepler 2001, Βραβείο βιβλίου Inter
* *Ceux d'à côté*, éditions de Minuit, 2002, ISBN 2707317667
* *Plus sale, Inventaire-invention*, 2002, ISBN 2-914412-18-5
* *Seuls*, éditions de Minuit, 2004, ISBN 2707318469
* *Le Lien*, éditions de Minuit, 2005, ISBN 270731921X
* *Dans la foule*, éditions de Minuit, 2006, ISBN 2707319643 – Βραβείο μυθιστορήματος Fnac
* *Des hommes*, éditions de Minuit, 2009, ISBN 9782707320759 – Βραβείο Virilo, Βραβείο βιβλιοπωλών
* *Un jour dans la vie*, édité par la librairie Passages, 2010, ISBN 9782707321534
* *Ce que j'appelle oubli*, éditions de Minuit, 2011, ISBN 9782707322456
** Ελληνική μετάφραση: *Αυτό που εγώ ονομάζω λήθη*, μετάφρ. Σπύρος Γιανναράς, εκδ. «Άγρα», Αθήνα 2014, 75 σελ., ISBN 978-960-505-141-9
* *Autour du monde*, éditions de Minuit, 2014, ISBN 9782707323859 – Βραβείο Αμέριγκο Βεσπούτσι
* *Retour à Berratham*, éditions de Minuit, 2015, ISBN 9782707328830

### Θεατρικό έργο
* *Tout mon amour*, éditions de Minuit, 2012, ISBN 9782707322456

## Λογοτεχνικά βραβεία
Λωράν Μωβινιέ έχει τιμηθεί με τα παρακάτω λογοτεχνικά βραβεία:

* Βραβείο Φενεόν το 2000
* Βραβείο βιβλίου Inter το 2001
* Βραβείο μυθιστορήματος Fnac το 2006
* Βραβείο βιβλιοπωλών το 2010
* Βραβείο Αμέριγκο Βεσπούτσι το 2014

## Παραπομπές


## Εξωτερικοί σύνδεσμοι

* Επίσημος ιστότοπος (στην αγγλική και στη γαλλική γλώσσα)

Κατηγορία:Γάλλοι μυθιστοριογράφοι